भाजपा सरकार में महंगाई चरम पर अच्छे दिनों की खुल रही पोल : मयंक
भाजपासरकारके सत्ता में आते ही महंगाई लगातार बढ़ रही है। ढ़ाई वर्ष के कार्यकाल में 414 रुपए का गैस सिलेंडर 777 रुपए का मिल रहा है। जनता से किए गए अच्छे दिनों की पोल खुल रही है। यह कहना है युवा कांग्रेस के अध्यक्ष मयंक वशिष्ठ का। सोमवार को युवा कांग्रेस ने बढ़ती महंगाई के विरोध में नेहरू पार्क के गेट पर धरना दिया। इस दौरान मयंक वशिष्ठ ने कहा कि भाजपा की कथनी करनी में अंतर है। जनता से चुनाव के समय जो घोषणाएं की गई थी, वह पूरी नहीं हो रही है। जनता पर लगातार महंगाई का बोझ डाला जा रहा है। पहले नोटबंदी कर जनता को धोखा दिया गया। अब घरेलू वस्तुओं के दाम लगातार बढ़ रहे हैं। पैट्रोल डीजल से लेकर गैस तक के दामों में लगातार इजाफा हो रहा है। जिससे जनता त्रस्त है। उन्होंने कहा कि जनता भाजपा की नीतियों को समझ चुकी है। भाजपा को इसका जवाब चुनाव में मिलेगा। इस दौरान गगन पंडित, कुलदीप पंडित, अकरम, कार्तिक त्यागी, अखिल इस्माइलपुर, सचिन त्यागी, निखिल त्यागी, अंकुर, असलीम अली, रवि, विशाल गुर्जर मौजूद रहे।
यमुनानगर| महंगाईके विरोध में धरने पर बैठे युवा कांग्रेसी नेता।
hin_Deva hin_Deva hin_Deva